הלילה תקף צה"ל באמצעות כלי טיס, את רכבו של אחד ממובילי חוליות עפיפוני ובלוני הנפץ והתבערה.
התקיפה בוצעה בתגובה לרצף שיגורי העפיפונים ובלוני הנפץ והתבערה אל שטחי ישראל.
בימים האחרונים הזהיר צה"ל את החוליות האמונות על הכנת בלוני ועפיפוני תבערה ונפץ, ואף ביצע מספר תקיפות בסמוך לחוליות האחראיות להצתות ולהשחתת השטחים בישראל.
בקרב תושבי עוטף עזה, סופגים בעת האחרונה שריפות רבות. העפיפונים, שמבחינתם משתווים לקסאם, מכלים כל חלקת שדה וגורמים לבהלה בשל יכולתם לגרום לשריפה שתפגע גם בנפש. ההפסדים שהם סופגים בשדותיהם עולים על מליוני שקלים ונראה כי הצבא אינו מספק פתרון.
התקיפות עד כה, כך נראה, לא פגעו במחבל אחד אלא רק שימשו לתקיפות אזהרה, מה שכמובן לא העלה את רף ההרתעה ועפיפוני תבערה לצד בלוני נפץ ממשיכים להגיע לשטחי ישראל ולשבור שיאים חדשים.
כך למשל, בשבוע שעבר, עפיפון תבערה הגיע עד לפאתי העיר שדרות ובכך הצליחו מחבלי חמאס להגדיל את טווח הסכנה.
לא ברור למה מחכים במערכת הבטחונית ובשדה המדיני. התקיפות נמשכות ומנגד, התקיפות הצבאיות משמשות כאזהרה בלבד בלא שיוצרים הרתעה של ממש בדמות תקיפה בזמן שיגור וחיסול מחבלים.